****

**IEKŠLIETU MINISTRIJAS STRATĒĢIJA**

**2023.-2027. GADAM**

**SATURS**

[1. Ievads 3](#_Toc118192600)

[1.1. Vispārīgā daļa 4](#_Toc118192601)

[1.2. Iekšlietu ministrijas mērķgrupas 5](#_Toc118192605)

[2. Stratēģiskā prioritāte Nr. 1: Lietderīgi, efektīvi un digitāli iekšējie procesi 6](#_Toc118192606)

[3. Stratēģiskā prioritāte Nr. 2: Motivēti un kvalificēti nodarbinātie 11](#_Toc118192607)

[4. Iestādes resursu analīze 15](#_Toc118192608)

[4.1. Būtiskākās strukturālās reformas, optimizācijas vai reorganizācijas pasākumi 16](#_Toc118192609)

[5. SVID analīze 19](#_Toc118192610)

1. **Ievads**

Iekšlietu ministrijas (turpmāk – Ministrija) darbības stratēģija 2023.-2027. gadam (turpmāk – Stratēģija) veidota, par pamatu izmantojot Eiropas Komisijas Strukturālo reformu atbalsta programmas projekta “Iekšlietu nozares iestāžu efektivitātes paaugstināšana” trešā posma ietvaros izstrādāto iekšlietu nozares stratēģiskās plānošanas modeli, kā arī ņemot vērā Ministru kabineta 2022. gada 1. februāra instrukcijā Nr. 1 "Kārtība, kādā izstrādā un aktualizē institūcijas darbības stratēģiju un novērtē tās ieviešanu" noteikto.

Saturiski Stratēģijā tiek nodrošināta sasaiste ar Iekšlietu nozares 2023.-2027. gadam stratēģiju (turpmāk – Nozares stratēģija)[[1]](#footnote-1). Stratēģijā noteiktās stratēģiskās prioritātes, ar tām saistītie mērķi, galvenie snieguma rādītāji un iniciatīvas ir definētas ar mērķi Ministrijai veikt pasākumus, kas veicinātu Nozares stratēģijā noteikto mērķu sasniegšanu.

Vienlaikus jāvērš uzmanība, ka Stratēģija ir uz attīstību vērsts dokuments, kura funkcija ir stiprināt Ministrijas kā iestādes spējas un resursus. Stratēģijas virsmērķis ir nodrošināt kvalitatīvu un modernu pārvaldību Ministrijā, kam būtu pozitīva ietekme uz pārvaldības efektivitāti visā iekšlietu nozarē. Līdz ar to Stratēģija nedublē Ministrijas vai tās struktūrvienību reglamentos definēto pamatfunkciju izpildi, bet nosaka konkrētus uz attīstību un Ministrijas izaugsmi orientētus mērķus un ar tiem saistītos uzdevumus.

* 1. **Vispārīgā daļa**

****

****

****

## **Iekšlietu ministrijas mērķgrupas**

|  |  |  |
| --- | --- | --- |
|  | Mērķgrupa | Mērķgrupas intereses/vajadzības |
| Iekšējās mērķgrupas (iekšlietu nozarē) | Ministrijas padotībā esošās iestādes un kapitālsabiedrība | * skaidra nozares attīstības vīzija;
* atbalsts nepieciešamā finansējuma piesaistē;
* atbalsts politikas ieviešanā;
* padotības iestāžu interešu pārstāvība;
* skaidra un savlaicīga komunikācija.
 |
| Nozarē nodarbinātie un tos pārstāvošās arodbiedrības | * atalgojuma sistēmas pilnveide un konkurētspējīga atalgojuma nodrošināšana;
* sociālo garantiju sistēmas pilnveide un nodrošināšana;
* nodarbināto darba vides sakārtošana;
* nozarē nodarbināto interešu pārstāvība;
* skaidra un savlaicīga komunikācija.
 |
| Ārējās mērķgrupas (ārpus iekšlietu nozares) | Saeima, Ministru kabinets | * valdības prioritāšu kvalitatīva, efektīva un laicīga īstenošana;
* augsti kvalificēts nozares personāls;
* Ministrijas spēja strauji reaģēt uz mainīgiem apstākļiem;
* skaidra un savlaicīga komunikācija.
 |
| Valsts pārvaldes iestādes | * atbalsta sniegšana starpnozaru dokumentu izstrādē un iniciatīvu īstenošanā;
* skaidra un savlaicīga komunikācija.
 |
| Pašvaldības | * sadarbība ar iekšējo drošību saistīto problēmjautājumu risināšanā;
* skaidra un savlaicīga komunikācija.
 |
| Sabiedrība – iedzīvotāji, uzņēmēji, nevalstiskās organizācijas | * valsts iekšējās drošības un iedzīvotāju drošības sajūtas uzlabošana;
* visu iedzīvotāju tiesību un likumīgo interešu aizstāvība;
* sadarbība ar sabiedrības un uzņēmumu pārstāvjiem iekšlietu politikas veidošanā un ieviešanā;
* skaidra un savlaicīga komunikācija.
 |
| Starptautiskās institūcijas un partneri | * Latvijas starptautisko saistību izpilde;
* Latvijas nostājas pārstāvība, kā arī aktīva līdzdarbība starptautisko partneru un institūciju iniciatīvu īstenošanā;
* nepieciešamās informācijas sagatavošana un sniegšana;
* skaidra un savlaicīga komunikācija;
* atbalsta sniegšana starptautiskajiem partneriem.
 |
| Mediji | * skaidra un savlaicīga komunikācija un informācijas sniegšana;
* caurspīdība Ministrijas pamatfunkciju izpildē un noteikto prioritāšu ieviešanā.
 |

# 2. Stratēģiskā prioritāte Nr. 1: Lietderīgi, efektīvi un digitāli iekšējie procesi

|  |  |  |  |  |  |
| --- | --- | --- | --- | --- | --- |
|  | Stratēģiskie mērķi | Rezultatīvie rādītāji | Rezultatīvo rādītāju vērtības | Iniciatīvas | Atbildīgā struktūrvienība |
|  | **2023. gads** | **2024. gads** | **2025. gads** | **2026. gads** | **2027. gads** |
| Klienti | Nodrošināt ērtu, digitālu un ar pamatfunkciju izpildi savstarpēji integrētu politikas plānošanas procesu iekšlietu nozarē nodarbinātajiem. | Iekšlietu nozarē nodarbināto, kas ir iesaistīti politikas plānošanas procesā, apmierinātība ar Ministrijas ieviestajiem digitālajiem risinājumiem (%) | - | Iekšlietu nozares stratēģija 2023.-2027. gadam ievietota IeM plānošanas datu bāzē.[[2]](#footnote-2)- | n | (n)+5 % | ((n)+5%)+3% | Nodrošināt efektīvu pārmaiņu vadību jauno informācijas sistēmu ieviešanas procesā. | **NPD** |
| Iekšlietu nozarē nodarbināto, kuri ir informēti par iekšlietu nozares stratēģiskajām prioritātēm, īpatsvars (%) | 25%/62%[[3]](#footnote-3) | 30% | 35% | 40% | 45% | Īstenot regulārus komunikācijas pasākumus nozarē nodarbinātajiem par nozares stratēģiskajām prioritātēm. | **KN,** NPD |
| Procesi | Ieviest darbības procesu vadību Ministrijā. | Ministrijas procesu skaits. | 8/10[[4]](#footnote-4) | +8 | +5 | +5 | +5 | Veikt Ministrijas pamatfunkciju, to procesu un aktivitāšu kartēšanu. | **NPD, visas Ministrijas struktūrvienības**  |
| Veikt izvērtējumu par esošo procesu vadību un izstrādāt priekšlikumus aktivitāšu optimizēšanai. | **NPD,** **visas Ministrijas struktūrvienības** |
| Samazināt procesu skaitu vai tos apvienot atbilstoši izvērtējuma rezultātiem. | **NPD, visas Ministrijas struktūrvienības** |
| Veikt grozījumus, ja tādi nepieciešami, iekšējos normatīvajos aktos. | **NPD**, **visas Ministrijas struktūrvienības** |
| Digitalizēt politikas plānošanas procesus. | Automatizēto atskaišu skaits. | -/4[[5]](#footnote-5) | +2 | +2 | +2 | +2 | Veikt izvērtējumu par labāko tehnisko risinājumu iekšlietu nozarē noteikto mērķu un rezultatīvo rādītāju kaskādei un uzraudzībai. | **NPD,** ITDPAN, **FVD** |
| Datu vizualizācijas rīkam pieslēgto datu bāžu skaits.(“Izpildīts”(V)/”Neizpildīts” (X)) | -/Izpildīts (SAP BI pieslēgtas 4 atskaites)[[6]](#footnote-6) | V | V | V | V | Atbilstoši veiktajam izvērtējumam nodrošināt tehniskā risinājuma ieviešanu. | **NPD,** ITDPAN,**FVD** |
| Nodrošināt visus nodarbinātos ar nepieciešamajām zināšanām par darbības procesu vadības modeli un procesu pārvaldības sistēmu. | Ministrijas nodarbināto, kas gada ietvaros ir paaugstinājuši profesionālo kvalifikāciju, īpatsvars (%) | 70%/40%[[7]](#footnote-7) | 75% | 80% | 90% | 95% | Organizēt un vadīt apmācības jaunajā procesā un sistēmas izmantošanā. | **NPD, FVD, IC,** PVAD |
| Nodrošināt regulāru komunikāciju ar Ministrijas nodarbinātajiem un padotībā esošo iestāžu pārstāvjiem par jaunajiem risinājumiem. | **NPD,** KN, FVD, IC |
| Uzturēt stabilu personāla mainību Ministrijā un ar to saistīto institucionālās atmiņas saglabāšanu. | Personāla mainība (%) | 10%/6%[[8]](#footnote-8) | 10% | 10% | 10% | 10% | Veikt pasākumus atalgojuma paaugstināšanai, nodrošinot Ministrijas nodarbināto konkurētspēju.  | **FVD, PVAD** |
| Īstenota vidējā līmeņa vadītāju apmācība. |
| Finanses | Piesaistīt ārvalstu finanšu instrumentus vai citu finanšu instrumentu līdzekļus tehnisko specifikāciju un jaunās informācijas apstrādes risinājumu. | Apstiprināti projektu pieteikumi. (“Izpildīts”(V)/”Neizpildīts” (X)) | - | V | V | V | V | Sagatavot, iesniegt un apstiprināt ārvalstu finanšu instrumentu pieteikumus finansējuma piesaistei. | **ĀIAUD,** NPD**,** FVD |
| Piesaistīt valsts budžeta finansējumu. | Sagatavoti un iesniegti prioritāro pasākumu pieteikumi. (“Izpildīts”(V)/”Neizpildīts” (X)) | - | V | V | V | V | Sagatavot, iesniegt prioritāro pasākumu pieteikumus, pamatojot tos ar strukturālo reformu projektu secinājumiem un rekomendācijām. | **FVD**, NPD, PVAD |

# 3. Stratēģiskā prioritāte Nr. 2: Motivēti un kvalificēti nodarbinātie

|  |  |  |  |  |  |
| --- | --- | --- | --- | --- | --- |
|  | Stratēģiskie mērķi | Rezultatīvie rādītāji | Rezultatīvo rādītāju vērtības | Iniciatīvas | Atbildīgā struktūrvienība |
|  | **2023. gads** | **2024. gads** | **2025. gads** | **2026. gads** | **2027. gads** |
| Klienti | Veidot augsti kvalificētu un uz attīstību orientētu Ministrijas personālu. | Nodarbināto, kuri gada ietvaros ir paaugstinājuši kvalifikāciju, īpatsvars (%) | -[[9]](#footnote-9) | 50%[[10]](#footnote-10) | 60% | 70% | 80% | Izstrādāt procesuālo/tehnisko risinājumu nepieciešamo ikgadējo apmācību komunicēšanai un vadīšanai.  | **PVAD** |
| Vidējā līmeņa vadītāju vadības prasmju attīstība. |
| Procesi | Izveidot un attīstīt vienotus apmācību portfeļus personāla attīstībai. | Izstrādāto apmācību portfeļu skaits. | 100%/-[[11]](#footnote-11) | -/50%(uzsākts process individuālo portfeļu izstrādei)[[12]](#footnote-12) | - | 100% | - | Veikt izvērtējumu par esošo situāciju un nodarbināto prasmju vajadzībām darba pienākumu veikšanai, kā arī par citu valsts pārvaldes iestāžu, privātā sektora un starptautisko labo praksi saistībā ar nepieciešamo prasmju/zināšanu kopumu kvalitatīvai amata pienākumu veikšanai. Aktualizēt izvērtējumu vienu reizi trīs gados.  | **PVAD** |
| Izstrādāt jauno nodarbināto iekļaušanas darba vidē (*onboarding*) procesu un materiālus Ministrijā darbu sākošajiem jaunajiem darbiniekiem, tostarp katrā struktūrvienībā ieviešot mentorus. | **PVAD,** visas Ministrijas struktūrvienības |
| Izstrādāt vienotus apmācību un prasmju standartus konkrētām amatu kategorijām. | **PVAD,** visas Ministrijas struktūrvienības |
| Nodrošināt sasaisti starp apmācībām ar karjeras izaugsmi, apmācībām un gadskārtējo novērtēšanu. [[13]](#footnote-13) | Ieviesta uz apmācību rezultātu balstīta atlīdzības komponente. | - | - | - | Ar 2026. gadu. |  | Veikt izvērtējumu par optimālāko nodarbināto motivēšanas risinājumu tiem noteikto ikgadējo mācību standartu izpildei. | **PVAD** |
| Veikt grozījumus iekšējos normatīvajos aktos vai novērtēšanas vadlīnijās, sasaistot nodarbināto apmācības ar karjeras izaugsmi vai ikgadējo novērtēšanu. | **PVAD** |
| Izveidota mācību nodrošināšanas sistēma[[14]](#footnote-14), tajā skaitā izmantojot, iekšlietu nozares resursus.  | - | - | Ieviesta ar 2024. gadu. | - | - | - | Izveidot platformu, kurā var ievietot nepieciešamos mācību materiālus un izveidot individuālus kursus. | **PVAD** |
| Nodrošināt mācību iespējas (lekcijas, semināri, tajā skaitā tiešsaistē, pārbaudījumi) izstrādāto standartu ieviešanai. | Mācību iespēju rezultātā apmācīto darbinieku skaits (%). | -[[15]](#footnote-15)  | Sākot ar 2024. gadu. | 60% | 70% | 80% | Izstrādāts mācību plāns katru gadu. | **PVAD,** visas Ministrijas struktūrvienības |
| Piesaistīt lektorus no nozarē nodarbināto vidus vai ārējos ekspertus (lektorus). | **PVAD,** visas Ministrijas struktūrvienības |
| Finanses | Nodrošināt nepieciešamo finansējumu darbinieku kvalifikācijas paaugstināšanai. | Finansējums kvalifikācijas paaugstināšanas pasākumiem *euro* | - | Sākot ar 2024. gadu. | 24 380 | 24 380 | 24 380 | Izvērtēt esošo finanšu līdzekļu izlietojumu un paredzētos resursus kvalifikācijas paaugstināšanai un attīstībai. Pārorientēt tos jaunā modeļa ieviešanai. | **FVD , PVAD** |
| Sagatavot priekšlikumus par finanšu resursu avotiem. | **FVD** |
|  | ES un ārvalstu finansējuma piesaiste, ieviešana un uzraudzība. | Piesaistīto projektu skaits  |  | 2 | 2 | 3 | 3 | Sagatavot projektu pieteikumus. | **ĀIAUD** |

1. **Iestādes resursu analīze**

Ministrija ir vadošā valsts pārvaldes iestāde iekšlietu nozarē. Ministrija izstrādā, organizē un koordinē politiku (1) sabiedriskās kārtības un drošības, (2) valsts robežas drošības, (3) noziedzības novēršanas un apkarošanas, (4) civilās aizsardzības, ugunsdrošības, ugunsdzēsības un glābšanas, kā arī (5) pilsonības, migrācijas, iedzīvotāju uzskaites un dokumentēšanas jomās.

147 Ministrijā 2024.gadā amata vietas[[16]](#footnote-16), no kurām:

* 119 valsts civildienesta ierēdņu amati;
* 27 bija darbinieku amati;
* 1 parlamentārā sekretāra amats.

Ministrijas personāla politikas pamatā ir šādas vērtības: stabilitāte, profesionalitāte, kvalitāte un attīstība. 2021. gadā 60,7% Ministrijas nodarbināto izmantoja iespēju paaugstināt profesionālo kvalifikāciju.

Vidējā atlīdzība (pirms nodokļu nomaksas) Ministrijā nodarbinātajiem valsts civildienesta ierēdņiem 2023. gadā bija 3074 *euro* (tai skaitā atalgojums: 2878 *euro*), darbiniekiem, ar kuriem noslēgts darba līgums: 2310*euro* (tai skaitā atalgojums: 2165*euro*) un amatpersonām ar speciālajām dienesta pakāpēm, kuras ieņem valsts civildienesta ierēdņu amatus: 2970 *euro* (tai skaitā atalgojums: 2876 *euro*)*[[17]](#footnote-17).* Tomēr, lai gan vidējais atalgojums Ministrijā nodarbinātajiem ir būtiski augstāks par vidējo atalgojumu valstī[[18]](#footnote-18), salīdzinot atalgojumu ar līdzvērtīgiem amatiem privātajā sektorā[[19]](#footnote-19), novērojama būtiska atšķirība, it īpaši visaugstāk kvalificētajiem profesionāļiem un vadībai. To atspoguļo arī samērā augstā neapmierinātība starp Ministrijas nodarbinātajiem ar savu atalgojumu (56,8%)[[20]](#footnote-20). Sākot ar 2025. gadu lai nodrošinātu iekšlietu nozares vadības procesu organizēšanā un koordinēšanā, kā arī iekšlietu politikas plānošanā, izstrādē un īstenošanas kontrolē iesaistīto nodarbināto motivēšanu ir piešķirts papildu finansējums atlīdzībai 674 083 *euro* apmērā.

## **4.1. Būtiskākās strukturālās reformas, optimizācijas vai reorganizācijas pasākumi**

Ministrija kopā ar padotības iestādēm iesaistīta Eiropas Komisijas Strukturālo reformu atbalsta programmas projekta *“Iekšlietu nozares iestāžu efektivitātes paaugstināšana”*[[21]](#footnote-21) (SRAP) trīs posmu īstenošanā, kuru ietvaros tiek strādāts pie *ilgtspējīgas un konkurētspējīgas valsts pārvaldes modeļa ieviešanas iekšlietu nozarē, kā arī iekšējo procesu un iestāžu sniegtos pakalpojumu efektivizēšanas un digitalizācijas.*

Lai nodrošinātu laicīgu un izteiktajām rekomendācijām atbilstošu strukturālo reformu īstenošanu ministrijas padotībā esošajās iestādēs, apstiprināts SRAP 1 rekomendāciju ieviešanas plāns[[22]](#footnote-22). SRAP 1 ietvaros tika analizēta Valsts policijas (turpmāk - VP), Valsts ugunsdzēsības un glābšanas dienesta (turpmāk - VUGD), un Pilsonības un migrācijas lietu pārvaldes struktūras, darba organizācijas, resursu pārvaldības un sniegto pakalpojumu efektivitāte un kvalitāte.

Valsts policijas reformu laikā īpaša uzmanība tika vērsta uz procesu vienkāršošanu, funkcionalitāti, vairāku prasmju izstrādes uzlabošanu.

Nokartēts VUGD depo izvietojums un izbraukuma rajoni. Līdz 2027. gadam plānots izveidot katastrofu izraisīto zaudējumu datu bāzi.

PMLP vienkāršots un digitalizēts lēmumu pieņemšanas process saistībā ar pastāvīgās uzturēšanās atļauju reģistrēšanu, uzturēšanās tiesību piešķiršanu, uzturēšanās tiesību apliecinošo dokumentu atjaunošanu un uzturēšanās tiesību apliecinošo dokumentu izsniegšanu ceļošanas dokumenta maiņas gadījumā.

2021. gada pavasarī noslēdzās SRAP 2 projekts, un apstiprināti[[23]](#footnote-23) trīs rīcības plāni SRAP 2 apakšprojektu[[24]](#footnote-24) ietvaros izteikto rekomendāciju ieviešanai. SRAP 2 apakšprojektu ietvaros plānots - pilnveidot pirmstiesas izmeklēšanas procesu (t.sk. darbības procesu pārskatīšana, E-lietas ieviešana), ieroču aprites jomas procesu pārskatīšana, procesu vienkāršošana, digitalizēšana, ieroču reģistra izstrāde, ugunsdrošības uzraudzības procesa pārskatīšana, pašdeklarēšanās principa viešana, procesu vienkāršošana un digitalizācija.

Plānotās reformas būs iespējams ieviest līdz 2027. gadam, ja tām tiks rasts finansējums.

SRAP 3 ietvaros tika izstrādāts jauns stratēģiskās plānošanas modelis iekšlietu nozarē, kas ir salāgots ar spēkā esošo normatīvo regulējumu, paredz uzlabojumus plānošanas procesā, maksimāli veicinot reālistisku, bet vienlaikus uz attīstību vērstu stratēģisko plānošanu.

Apstiprināts *jauns Iekšlietu ministrijas reglaments*, pilnveidojot ministrijai noteikto funkciju saturu. ***Ministrijas personāla vadības politikas pamatvērtības: stabilitāte, profesionalitāte, kvalitāte, attīstība****.*

Ministrijas nodarbinātie aktīvi izmanto iespēju ***paaugstināt kvalifikāciju*** Valsts administrācijas skolas mācībās, kā arī citu pakalpojuma sniedzēju organizētus kvalifikācijas paaugstināšanas kursus amatam atbilstošās jomās. **Personāla mainība pārskata gadā sastādīja 8,16%: 74,07%** no nodarbināto skaita bija sievietes (93,00% - ar augstāko izglītību), **25,93**% - vīrieši (91,41% ar augstāko izglītību).

***Vidējā atlīdzība/atalgojums/mēnešalga (pirms nodokļu nomaksas) 2023.gadā******bija*** (izmaiņas, salīdzinot ar 2020.gadu):

* valsts civildienesta ierēdņiem – 3074 *euro* (+791 *euro*)/ 2878 *euro* (+754 *euro*)/ 2292 (+786 *euro*);
* darbiniekiem – 2310 *euro* (+542 *euro*) )/ 2165 *euro* (+ 498 *euro*)/ 1775 *euro* (+509 *euro*);
* amatpersonām ar speciālajām dienesta pakāpēm, kas ieņem valsts civildienesta ierēdņu amatus – 2970 *euro* (+722 *euro*) )/ 2876 *euro* (+769 *euro*)/ 2360 *euro* (+779 *euro*).

Ministrijai savu funkciju veikšanai budžeta programmā 97.00.00 “Nozaru vadība un politikas plānošana” 2024. gadā plānoti izdevumi 5 328 834 *euro* apmērā, kas ir par 37,6% vairāk kā 2021. gadā.

Ministrija un tās nodarbinātie ir nodrošināti ar visiem nepieciešamajiem IKT resursiem, lai pilnvērtīgi veiktu darba pienākumus, strādājot gan klātienē, gan attālināti. Atbilstoši 2023. gada sākumā veiktajai iekšlietu nozarē nodarbināto aptaujai 81% Ministrijas darbinieki ir apmierināti ar tiem pieejamo aprīkojumu, strādājot Ministrijā klātienē (datortehnika, interneta pieslēgums, biroja aprīkojums).

Ministrijā ir ieviesta arī iekšējā audita sistēma un izveidota Iekšējā audita nodaļa, kas veido iekšējā audita politiku Ministrijā un atbilstoši šai politikai sniedz neatkarīgus, objektīvus pārliecības radīšanas un konsultatīvos pakalpojumus Ministrijai un tās padotībā esošajām iestādēm. Vienlaikus, ņemot vērā Ministrijas Iekšējā audita nodaļas ierobežotos cilvēku resursus, ir apgrūtināta tās efektīva funkcionēšana un pilnvērtīga tās potenciāla izmantošana.

1. **SVID analīze**

**Stiprās puses**

* Vairāk kā 94% Ministrijas nodarbināto ir lepni strādāt Ministrijā.[[25]](#footnote-25)
* Iekšējo procesu digitalizācija un strukturālās reformas.
* Pieejama kvalitatīva, jauna tehnika, tostarp portatīvie datori.
* Iespēja daļu darba pienākumus veikt attālināti.

**Vājās puses**

* Nepietiekoši cilvēkresursi (politikas plānošanā, krīzes vadībā, attīstībā, digitalizācijā) un esošo nodarbināto pārslodze.
* Personāla mainība un ar to saistītās institucionālās atmiņas saglabāšana.
* Liela daļa Ministrijas darbinieku nav apmierināti ar savu atalgojumu.
* Liels īpatsvars nodarbināto (33%) ir ar augstu stresa līmeni.
* Mazs procesu automatizācijas līmenis, liels manuāla darba apjoms.

**Iespējas**

* Skaidras attīstības prioritātes nacionālajā līmenī, kā arī pieaugoša iekšējās drošības tematikas nozīme valsts un starptautiskā līmenī.
* Iespējas piesaistīt valsts budžeta, Eiropas Savienības un ārvalstu finanšu instrumentu līdzekļus.
* Arvien plašākais jauno tehnoloģiju klāsts dod iespēju digitalizēt, automatizēt un būtiski efektivizēt iekšējos procesus un nozarē nodarbināto darbu.
* Valsts pārvaldes atlīdzības reforma, paredzot nodrošināt valsts pārvaldē nodarbināto atalgojumu 80% apmērā no līdzvērtīgu amatu atalgojuma privātajā sektorā.

**Draudi**

* Finansējuma nepietiekamība izvirzīto mērķu sasniegšanai, īpaši augstas inflācijas apstākļos.
* Kiberapdraudējums no noziedzīgiem grupējumiem un nedraudzīgām valstīm.
* Darbinieku aizplūšana uz privāto sektoru.
* Grūtības ilglaicīgi aizpildīt vakantās amata vietas ar kvalificētiem profesionāļiem, ņemot vērā demogrāfiskās tendences un grūtības konkurēt ar privāto sektoru.
* Zema iedzīvotāju uzticība valsts pārvaldei, kas negatīvi ietekmē sabiedrības atbalstu pieņemtajiem lēmumiem.
1. Apstiprināta ar Iekšlietu ministrijas 2022. gada 15. augusta rīkojumu Nr. 1-2/1075. [↑](#footnote-ref-1)
2. Skaidrojums par 2024. gada izpildi. [↑](#footnote-ref-2)
3. Rezultatīvā rādītāja prognoze un izpilde 2023. gadā. [↑](#footnote-ref-3)
4. Rezultatīvā rādītāja prognoze un izpilde 2023. gadā. [↑](#footnote-ref-4)
5. Rezultatīvā rādītāja prognoze un izpilde 2023. gadā. [↑](#footnote-ref-5)
6. Rezultatīvā rādītāja prognoze un izpilde 2023. gadā. [↑](#footnote-ref-6)
7. Rezultatīvā rādītāja prognoze un izpilde 2023. gadā. [↑](#footnote-ref-7)
8. Rezultatīvā rādītāja prognoze un izpilde 2023. gadā. [↑](#footnote-ref-8)
9. Apmācības atbilstoši ikgadējam plānam. [↑](#footnote-ref-9)
10. Apmācības atbilstoši apmācību portfelim. Ar vārdu «apmācību portfelis» tiek saprasts apmācību kopums/modelis, kas konkrētai amata grupai jāapgūst trīs gadu laikā. [↑](#footnote-ref-10)
11. Rezultatīvā rādītāja prognoze un izpilde 2023. gadā. [↑](#footnote-ref-11)
12. Rezultatīvā rādītāja prognoze un izpilde 2024. gadā. [↑](#footnote-ref-12)
13. Izstrādāt un apstiprināt iekšējo normatīvo aktu līdz 2026. gadam.(Kā uzdevums iekļaujams Iekšlietu ministrijas 2025. gada Darba plānā). [↑](#footnote-ref-13)
14. Ar vārdu “sistēma” tiek saprasts – izveidotu procesu, mācību saturu un tehnisko risinājumu kopums. [↑](#footnote-ref-14)
15. Nodrošināta vismaz viena visa personāla apmācība, vismaz viena vidējā līmeņa vadītāju personāla vadīšanas prasmju apmācība, kā arī vienu reizi gadā 25% no personāla apmācības atbilstoši darba pienākumu saturam. [↑](#footnote-ref-15)
16. Aizpildīto amata vietu skaits uz 01.01.2022. [↑](#footnote-ref-16)
17. Ministru kabineta 2017. gada  7. novembra noteikumu Nr. 662 “Noteikumi par valsts tiešās pārvaldes iestāžu un citu valsts un pašvaldību institūciju amatpersonu (darbinieku) atlīdzības un personu uzskaites sistēmu”[15. pielikums](https://likumi.lv/wwwraksti/2017/228/BILDES/N662_P15.DOCX) “Pārskats par amatpersonu (darbinieku) atlīdzību”  [↑](#footnote-ref-17)
18. https://data.stat.gov.lv/pxweb/lv/OSP\_PUB/START\_\_EMP\_\_DS\_\_DSV/DSV020c/table/tableViewLayout1/: 2023. gadā vidējā alga pirms nodokļu nomaksas – 1 537eiro mēnesī. [↑](#footnote-ref-18)
19. Fontes vadības konsultācijas, 2017. Salīdzinošais pētījums par atalgojuma apmēru. Pieejams: https://www.mk.gov.lv/sites/mk/files/media\_file/salidzinosais\_petijums\_par\_atalgojuma\_apmeru1.pdf [↑](#footnote-ref-19)
20. Atbilstoši 2022. gada sākumā veiktajai iekšlietu nozarē nodarbināto aptaujai. [↑](#footnote-ref-20)
21. Detalizētu informāciju skatīt Ministru kabineta 2020.gada 3.novembra sēdes darba kārtībā (prot.Nr.66, 24.§) [↑](#footnote-ref-21)
22. Iekšlietu ministrijas 2021. gada 24. maija rīkojumu Nr. 1-12/460 [↑](#footnote-ref-22)
23. Iekšlietu ministrijas 2021. gada 2. augusta rīkojums Nr. 1-12/727. [↑](#footnote-ref-23)
24. Par trīs iekšlietu nozares procesiem - (1) pirmstiesas izmeklēšana, (2) ugunsdrošības uzraudzība un (3) licencēšana un atļauju izsniegšana ieroču īpašniekiem un pircējiem. [↑](#footnote-ref-24)
25. Iekšlietu nozarē nodarbināto aptaujas rezultāti 2023. gadā. [↑](#footnote-ref-25)